VirksomhedsVandring med Morsø Erhvervsråd hos CN Agro
2026-11-11 08:00 - 10:00 (Europe/Copenhagen) | CN Agro, Elsøvej 214, Nykøbing Mors, 7900, Danmark
Kom med på VirksomhedsVandring med Morsø Erhvervsråd. Et nyt koncept vi søsatte i 2024, som skal understøtte vores strategi og fokus på Morsø Erhvervsråd som et stærkt erhvervsfællesskab på Mors. Kært barn har mange navne, så hvis du kender åbent hus, business breakfast, morgenbriefing eller lignende, så taler vi ca. samme sprog.

Vi vil gerne være med til at vise vores medlemsvirksomheder frem som en form for ”markvandring” eller åbent hus, hvor vi øger kendskabet til øens virksomheder, får en kop kaffe, en rundvisning, et indblik i virksomheden og en god snak med hinanden i “marken”.

Denne gang besøger vi CN Agro i Nykøbing Mors, hvor vi vil få en rundvisning samt en fortælling om virksomheden.

Om CN Agro:

CN Agro A/S er en moderne og udviklingsorienteret landbrugsvirksomhed på Mors, som gennem en professionel og datadrevet tilgang arbejder målrettet med at optimere drift, produktion og bæredygtighed. Virksomheden er kendt for at kombinere solide landbrugstraditioner med nye teknologier og innovative metoder, der styrker effektivitet og kvalitet i hele produktionen.
Med et stærkt fokus på ansvarlighed, grøn omstilling og langsigtet udvikling er CN Agro A/S et godt eksempel på en lokal virksomhed, der formår at tænke strategisk, investere i nye løsninger og samtidig bidrage positivt til erhvervslivet på Mors.

Sidst men ikke mindst har CN Agro i år modtaget “Den Gyldne Østers”, som er Morsø Erhvervsråds initiativpris. Så snør vandrestøvlerne og tag med Morsø Erhvervsråd på VirksomhedsVandring hos CN Agro. Vi glæder os.

Netværksmøde i ejerledernetværket
2026-11-11 17:00 - 21:00 | Morsø Erhvervsråd, Holgersgade 1, Nykøbing M, 7900, Danmark
Morsø Erhvervsråd inviterer til møde i ejerledernetværket.

Netværket optager løbende nye medlemmer. Ved interesse kontakt Jens Vinther Christensen på jvc@mer.dk
